Държавен вестник, бр. 83, 2024 г., стр. 203

БРОЙ  83	
Д Ъ Р Ж А В Е Н  В Е С Т Н И К 	
СТР.  203  
Изпълнението на указа възлагам на упра­
вителя на Българската народна банка.
Издаден в София на 30 септември 2024 г.
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
6338
КОНСТИТУЦИОНЕН СЪД
РЕШЕНИЕ № 15
от 24 септември 2024 г.
по конституционно дело № 18 от 2024 г.
Конституционният съд в състав: председател: 
Павлина Панова, членове: Константин Пенчев, 
Филип Димитров, Надежда Джелепова, Атанас 
Семов, Красимир Влахов, Янаки Стоилов, Соня 
Янкулова, Борислав Белазелков, Десислава Ата­
насова, при участието на секретар-протоколиста 
Наталия Такева разгледа в закрито заседание на 
24.09.2024 г. конституционно дело № 18/2024 г., 
докладвано от съдия Филип Димитров.
Производството е с основание чл. 149, ал. 1, 
т. 2 от Конституцията на Република България 
(Конституцията). 
Делото е образувано по искане на 53-ма 
народни представители от 49-ото Народно 
събрание за установяване на противокон­
ституционност на Решението за предсрочно 
прекратяване на мандата на управителя на 
Националната здравноосигурителна каса на 
Народното събрание от 17.04.2024 г. (ДВ, бр. 35 
от 2024 г.).
Вносителят поддържа, че оспореното реше­
ние е в противоречие с принципа на правовата 
държава (чл. 4, ал. 1 от Конституцията) и с 
принципа на разделение на властите (чл. 8 
от Конституцията), тъй като е прието без ва­
лидно законово основание (което ограничава 
правомощията на Народното събрание по 
чл. 84, т. 8 от Конституцията) и в нарушение 
на мандатността. Изтъква се, че с оттеглянето 
на оставката преди приемането на решението 
не е налице валидна воля, която да послужи 
като основание за освобождаване от длъжност. 
От поканените заинтересувани институции 
и лица становище са представили министъ­
рът на здравеопазването и Станимир Боянов 
Михайлов. 
Според министъра на здравеопазването иска­
нето е неоснователно във всички негови части 
и следва да бъде отхвърлено. Той поддържа, 
че са спазени Правилникът за организацията 
и дейността на Народното събрание (ПОДНС) 
и Законът за здравното осигуряване (ЗЗО), тъй 
като е налице подадена оставка и включването 
на приемането є в дневния ред на 17.04.2024 г. 
Според министъра на здравеопазването веднъж 
включен в дневния ред, един въпрос се раз­
глежда или отлага по формализирани правила 
на ПОДНС, което и народните представители 
са направили. В ПОДНС не се предвижда 
изслушване на подалия оставка. Според ми­
нистъра мандатността е гарантирана по силата 
на закона чрез временното изпълняване на 
функциите на управител от подуправителя до 
избора на нов управител.
Заинтересуваното от изхода на делото лице 
Станимир Боянов Михайлов поддържа, че ре­
шението на Народното събрание е противокон­
ституционно поради накърняване на правото му 
„на изразяване по чл. 39 от Конституцията“ и че 
условията, мотивирали оставката, са известни 
на народните представители и са отпаднали. 
Той твърди, че е оттеглил оставката поне час 
преди гласуването. Обръща внимание на фа­
кта, че не е бил уведомен за разглеждането на 
оставката. Станимир Михайлов не счита, че 
Народното събрание може да замести с акта 
си волята на титуляря на правото на оставка 
при ясно и категорично оттегляне.
В качеството си на amicus curiae експертно 
мнение е представил доц. Константин Пехли­
ванов. Според него искането е неосновател­
но. Основни аргументи са, че Националната 
здравноосигурителна каса (НЗОК) не е кон­
ституционно установен орган, че Народното 
събрание разполага с широка дискреция за 
устройството, правомощията и мандатите на 
членовете на управителните органи на НЗОК. 
В обобщението на анализа си доц. Пехливанов 
приема, че парламентарното мнозинство е след­
вало да изхожда от два юридически равноценни 
акта – подаването на оставка и оттеглянето 
є, като е избрал първия, което според него 
не противоречи на принципите на правовата 
държава и на разделението на властите.
По делото са поискани и постъпили от 
Народното събрание доказателства: писмо от 
управителя на НЗОК Станимир Михайлов, 
вх. № 49-339-00-18 от 16,44 ч. на 1.12.2023 г., 
за предсрочно прекратяване на мандата му; 
стенографски протокол от заседание на Чети­
ридесет и деветото Народно събрание, открито 
в 9,03 ч. на 17.04.2024 г., на което се провеждат 
обсъждане и гласуване на проекта за реше­
ние за предсрочно прекратяване мандата на 
управителя на НЗОК; писмо от Станимир 
Михайлов, вх. № 49-439-00-10 от 10,12 ч. на 
17.04.2024 г., за оттегляне на подадената от него 
на 1.12.2023 г. оставка от длъжността управител 
на НЗОК, надлежно заведено в канцеларията 
на Народното събрание с посочен върху него 
час на внасянето.
Конституцията в чл. 149, ал. 1, т. 2 не прави 
разграничение с оглед на компетентността на 
Конституционния съд между актове на Народ­
ното събрание с положително и с отрицателно 
съдържание спрямо едностранни волеизявления